CELEX: 22005D0049
Language: sk
Date: 2005-04-29 00:00:00
Title: Rozhodnutie Spoločného výboru EHP č. 49/2005 z 29. apríla 2005, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

15.9.2005   
            
            
               SK
            
            
               Úradný vestník Európskej únie
            
            
               L 239/18
            
         
      ROZHODNUTIE SPOLOČNÉHO VÝBORU EHP č. 49/2005
   z 29. apríla 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 43/2005 z 11. marca 2005 (1).
            
         
               (2)
            
            
               Nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2003/99/ES zo 17. novembra 2003 o monitoringu zoonóz a pôvodcoch zoonóz, ktorou sa mení a dopĺňa rozhodnutie Rady 90/424/EHS a zrušuje smernica Rady 92/117/EHS (3), sa má začleniť do dohody.
            
         
               (4)
            
            
               Toto rozhodnutie sa neuplatňuje na Island a Lichtenštajnsko,
            
         ROZHODOL TAKTO:
   Článok 1
   Časť 7.1 kapitoly I prílohy I k dohode sa mení a dopĺňa takto:
   
               1.
            
            
               Za bod 8 (smernica Rady 92/117/EHS) sa vkladajú tieto body:
               
                           „8a.
                        
                        
                           
                              32003 L 0099: smernica Európskeho parlamentu a Rady 2003/99/ES zo 17. novembra 2003 o monitoringu zoonóz a pôvodcoch zoonóz, ktorou sa mení a dopĺňa rozhodnutie Rady 90/424/EHS a zrušuje smernica Rady 92/117/EHS (Ú. v. EÚ L 325, 12.12.2003, s. 31).
                        
                     
                           8b.
                        
                        
                           
                              32003 R 2160: nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (Ú. v. EÚ L 325, 12.12.2003, s. 1).
                           Ustanovenia tohto nariadenia sa na účely tejto dohody upravujú takto:
                           V článku 9 ods. 3 sa výraz, Nórska` dopĺňa za slovo, Fínska`.“
                        
                     
         
               2.
            
            
               Text bodu 8 (smernica Rady 92/117/EHS) sa zrušuje.
            
         Článok 2
   Znenia nariadenia (ES) č. 2160/2003 a smernice 2003/99/ES v nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 30. apríla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. apríla 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 198, 28.7.2005, s. 45.
   
      (2)  Ú. v. EÚ L 325, 12.12.2003, s. 1.
   
      (3)  Ú. v. EÚ L 325, 12.12.2003, s. 31.
   
      (4)  Nie sú uvedené žiadne ústavné požiadavky.